LSZ - Letzebuerger Studenten zu Zürech

Zürcher Luft
2022-04-30 14:00 - 23:30 (Europe/Zurich)
Léif LSZler,
Mat grousser Virfreed invitéieren mir iech alleguer Samschdes, den 30. Abrëll op eist nächst (Gönner)Event “Zürcher Luft”.
Lass geet et samschdes Mettes um 14:00 bei der Tramstatioun Triemli wou mir eis all zesummen treffen, d’Iessen an d’Gedrenks ënnert eis LSZler opdeelen, an dann den Uetlibierg eropwanderen. Uewen um Bierg gëtt dann zesummen gegrillt an gedronk.
Nodeems mir eis nees op den Wee fir rof machen, geet et um 21:00 am Lochness weider. De Prinzip wäert deenen meeschten vum Clear the Bottles bekannt sinn: Open Bar, stëmmungsvoll Musek, genuch ze drenken, an dat bis spéit an d’Nuet eran! Vu dass mir vermeiden wëllen dass den ganzen Alkohol schon virun 22 Auer fort ass, mussen mir iech leider eng Participatioun vun 15€ froen, esou kenne mir dofir garantéieren, dass den ganzen Owend iwwer fir genuch Gedrénks gesuergt ass.
Am Lochness gëtt et eng Limitt op 100 Leit an d’Umeldungen lafen nom Prinzip vun eisen APB. Falls dir trotzdeem gären Externer, ganz gären schwäizer Kolleegen, invitéiert, kënnt dir dëst maachen, dir musst deenen den Link dann weiderschécken an sie mussen sech och umellen. Sidd iech an deem Fall just bewosst dass Externer laut dem Prioritéitsprinzip awer als lescht eng Platz kréien.
Umellen kennt dir iech ab dem 8. Abrëll bis den 15. Abrëll hei: Please select a valid form
Mir freeën eis op iech!
de Comité

Wantersportweekend 2022
2022-03-04 - 2022-03-06
Léif LSZler,
et gëtt lues a lues Zäit seng holzen Brieder ze preparéieren, well vum 4. bis 6. Mäerz geet den LSZ nees an d’Bierger a jauft zesummen d’Pisten erof a Richtung Apres – Ski.
Dëst Joer geet et an d’Skigebitt Andermatt – Sedrun – Disentis, wou mir de Chalet Rheinquelle ganz vir eis eleng gelount hunn. Méi Informatiounen dozou fannt dir ënnert folgende Links:
Link Skigebitt: https://www.andermatt-sedrun-disentis.ch/de/
Link Chalet: https://www.ferienzentrum-rheinquelle.ch
Wei den Numm et scho verréit, soll et sech dëst Joer net nëmmen em d’Skifueren dréien, mee och déi manner skibegeeschtert ënnert iech wäerten op hier Käschte kommen, sief et beim Schlittfueren, Wanderen, Schlittschongfueren oder vir einfach eng flott Zäit zesummen ze verbréngen. Gitt aus dësem Grond an der Umeldung un op dir en Skipass braucht oder net.
Den Depart mam Bus ass geplangt Freides den 04.03 am fréien Moien um Campus Hönggerberg a mer wäerte Sonndes de 06.03 géinter Owend rëm zu Zürich sinn. Genau Informatiounen zum Depart a Retour kritt dir zu engem méi spéideren Zäitpunkt.
D’Participatioun läit dëst Joer bei 250€ fir déi wou Skifueren. An deem Präis mat abegraff ass den Transport hin an zeréck, de Skipass, de Chalet vir 2 Nueten, souwéi d’Moies – an Owesiessen. Vir déi aner (Net – Skifuerer) läit den Präis bei 150€, inclus sinn déi selwecht schon obgenannte Saachen, just ouni Skipass.
D’Allgemeng Participatiounsbedingungen wäerten vir den Wantersportweekend mat folgenden Ännerungen ugewandt ginn:

Umeldung: Beim Deel 2. Umeldung vun den APB wäerten am Prioritéitenprinzip d’Punkten 2 an 3 net gëllen. Deementspriechend ass d‘Reihenfolg vun de Prioritéiten wei folgend :

Comitésmemberen
Aktiv Memberen
Passiv Memberen
Externer

Ofmeldung: Am Fall vun enger Ofmeldung wäert een mussen 150€ bezuelen, et sief dann, et fënnt een op eegen Hand en Ersatz falls et keng Waardelëscht gëtt.

Den Wantersportweekend ass en 2G+ Event. Et muss een also geboostert sinn oder en zerifizéierten Test (Schnelltest oder PCR) virweisen kennen, falls déi läscht Impfung méi wéi 6 Méint hier ass. Och wann ee schon geboostert ass, wäere mir frou wann dir am Viraus ee Schnelltest géingt maachen. Mir wäerten och virum Bus Schnelltester zur Verfügung stellen. Denkt drun ären Zertifikat um Wantersportweekend iwwerall derbäi ze hunn.
Dir kennt iech ab dem 19.01 (18:00) bis den 02.02 (18:00) hei umellen:
Please select a valid form
D’Platze fir de Wantersportweekend sinn op 30 Persoune limitéiert, macht Iech also schnell bäi.
Eréischt no der Umeldungsperiod kritt dir vun eis Bescheed gesot ob dir definitiv kennt mat goen. Ass dëst de Fall, bieden mir iech ab deem Zäitpunkt är Participatioun ze bezuelen, entweder per Digicash un d’Nummer 0041764971286 oder un d’Kontosnummer [REDACTED]. Spéider Umeldunge sinn och méiglech, eventuell musst du dann awer domat rechnen op der Waardelëscht ze landen.
Bei Froen kennt dir iech bei den Responsables vum Wantersportweekend mellen: Fanny Goy (fanny@lsz.lu); Felix Schoellen (felix.schoellen@lsz.lu); Nicolas Thill (nicolas@lsz.lu) a Sacha Thill (sacha@lsz.lu).
Mir freeën eis op ee flotte Weekend!
de Comité

LSZ Schlittschong 2021
2021-12-10 18:00 - 22:00 | Dolder Kunsteisbahn, Adlisbergstrasse 36, Zürich, Zurich, 8044, Switzerland
Ho ho ho,
Nodeems ech lescht Joer perséinlech bei Iech heem koum, hunn ech mir dëst Joer afale gelooss, mat Iech den 10. Dezember um 18:00 direkt op der Schlittschongpiste um Dolder een flotten Owend ze verbréngen, an duerno zesummen op den Chrëschtmaart eppes iessen an drénken zegoen!
Ech suergen dëst Joer net nemmen vir Glühwäin, mais natierlech hunn ech och d‘Stongen vir d‘Belounungen um Zürcher Bal 2021 rëmfonnt, déi ech well un Iech verdeelen an ären Asaatz bis elo belounen!
Bezüglech Transport: Déi Leit dei en Auto zur Verfügung hunn, an domat bis op den Dolder fueren wellen, ginn vum LSZ rembourséiert wann se an engem Auto mat min. 4 LSZler kommen. Gidd doweinst an der Umellung un op dir en Auto zur Verfügung stellt, oder op dir mat engem mam Auto matfuert respektiv matfueren wellt. Kommt laanscht wann dir en flotten Owend mat mir an mengem gudden Kolleeg, dem Schmutzli, wëllt verbréngen. Ech freeën mech op Iech!
De Kleeschen
an enker Zesummenaarbecht mam Comité vum LSZ
Please select a valid form

3-Schichten Iessen
2021-12-04 19:00 - 23:00 | Commihalle, Stampfenbachstrasse 8, Zürich, 8001, Switzerland
Léiwen LSZ’ler
Net eng, net zwou mee dréi Schichten hues du läscht Joer um Zürcher Bal geschafft an hues dir domadder net nëmmen d’Dankbarkeet vum gesamte LSZ, mee och een Iesse verdéngt.
Dëst fënnt den 04. Dezember um 19:00 an der Commihalle statt. Um Menü steet ee Pasta-Plausch.
D’Iesse wéi och d’Gedrénks ginn op den LSZ.
Wann s du dir dat net wëlls entgoe loossen, mell dech bis spéitstens nächste Samschden de 20. November un. Falls du net um Iesse kanns deel huelen, mell dech w.e.g ënnert deem nämmlechte Link of. Bei Froe stinn ech gären zur Verfügung.
Bis hoffentlech den 04. Dezember.
Fir den Comité,
Christine
Please select a valid form

Intercercle 2021 - Extern
2021-11-19 18:00 - 2021-11-21 05:00 | Zürich, Zürich, Switzerland
Den 19.11 an 20.11 fënnt wéi all Joer eisen traditionelle Clear-The-Bottles Intercercle zu Zürich statt.
Zesumme mat iech stelle mer eis der schwiereger Aufgab dem Alkohol meeschter ze ginn.
Wëlls du dobäi sinn? Dann hues du ab dem 29. Oktober 12:00 d’Méiglechkeet dech fir den Intercercle mat folgenden Events unzemellen:

Freides 19.11 Owes em 18:00 Auer: Invitéiert den LSZ op eng gutt Kéis-Fondue mat engem Patt.
Samschdes 20.11 Mëttes em 13:30: Gett dann een Rallye duecht Stad Zürech organiséiert, mat Genuch Stëmmung an flësseger Motivatioun duerch eis wonnerschéi Stad.
Samschdes 20.11: Owes em 20:00 ass de legendäre Clear-The-Bottles. Open Bar am Sektor 11 mat allem wat d’Häerz begiert bis 4:00

Mir freeën eis schon vill bekannten an och nei Gesiichter ze gesinn.
Den LSZ Comité

Please select a valid form

Intercercle 2021 - Intern
2021-11-19 18:00 - 2021-11-21 04:00 | Zürich, Zürich, Switzerland
Den 19.11 an 20.11 fënnt wéi all Joer eisen traditionelle Clear-The-Bottles Intercercle zu Zürich statt.
Zesumme mat iech stelle mer eis der schwiereger Aufgab dem Alkohol meeschter ze ginn.
Wëlls du dobäi sinn? Dann hues du ab Dënschten den 26ten um 12:00 d’Méiglechkeet dech fir den Intercercle mat folgenden Events unzemellen:

Freides 19.11 Owes em 18:00 Auer: Invitéiert den LSZ op eng gutt Kéis-Fondue mat engem Patt.
Samschdes 20.11 Mëttes em 13:30: Gett dann een Rallye duecht Stad Zürech organiséiert, mat Genuch Stëmmung an flësseger Motivatioun duerch eis wonnerschéi Stad.
Samschdes 20.11: Owes em 20:00 ass de legendäre Clear-The-Bottles. Open Bar am Sektor 11 mat allem wat d’Häerz begiert bis 4:00.

Mir freeën eis schon vill bekannten an och nei Gesiichter ze gesinn,
Ären Comité
Please select a valid form

SPL 2021
2021-11-06 19:00 - 2021-11-07 03:00 | Mariott, Neumühlequai 42, Zurich, Zurich, 8006
Léif LSZ’ler,
No baal 2 batteren Joeren ouni SPL, ass et endlech nees souwäit! Ech hunn déi grouss Freed iech den 6.November an den Restaurant ze invitéieren. Dir hudd dëst Joër den Choix tëscht 3 Entréen, 3 Haaptplaten an 3 Desserten, soot eis w.e.g. bei Allergien mat Zäiten bescheed. Start ass wei gewinnt um 19:00 mam Apéro iert et dann op d’Gruppenfoto geet. D’Participatioun beleeft sech dëst Joer op 70 Euro, iwwerweist déi w.e.g. réicht nodeems der vun eis d’Confirmatioun dozou krut. Dir kënnt och rem äer Wonschsetzpartner unginn, schwätzt ierch do w.e.g. virdrunner mateneen oof. Traditionell ass den Dresscode Owestenue, daat heescht Costume oder Kleed.
Mir freen eis rieseg ierch all rem dierfen op d’SPL kënnen ze invitéieren an hoffen iech kennen do ze hunn!
Fir den Comité,
Bischti, Nicolas & Paul
Wichteg: Fir deelzehuelen braucht der en gültegt Covid-Zertifikat!
D’Unmellungsperiode geet vum 24.10 18:00 bis den 27.10 18:00
Please select a valid form

EM- Finall Stammdesch
2021-07-11 20:00 - 23:30
Please select a valid form

Beerpong an Semesterofschloss
2021-06-03 18:00 - 23:30
Léif LSZ’ler,
lues a lues gëtt et Zäit déi nei Beerpongchampions vir d’Joer 2021 ze kréinen an vir em dësen Titel ze kämpfen soll natierlech keen vun iech feelen!🏆
Dowéinst sidd dir all agelueden Donneschdes den 3. Juni um Beerpongsturneier op der grousser Grillplatz Vitaparcours Zürich Käferberg (via Google Maps fannt dir d’Grillplatz zimmlech einfach) deelzehuelen. Umellen kennt dir iech bis en Desnchden Owend (01.06) hei:
Please select a valid form
Vu dass den 3. Juni den zweetleschten Dag vum Semester ass, ass dëst eng super Geleeënheet d’Semesterenn zesummen ze verbrengen. Mir wäerten soumat net nemmen nei Beerpongchamps kréinen mais och zesummen op dat vergaangent Semester ustoussen an dat net nëmmen bei guddem Gegrills a fäinem Béier🍺, mais och mat top Wäin🍷, a gäilen Cocktail(s)🍹, well ween kann schon engem gudden Züri Long Island widerstoen🤤 Et lount sech definitiv laanscht ze kommen!
Méi Informatiounen kommen nach no!
Bis dann,
de Comité

Rallye
2021-04-24
Léif LSZ’ler,
De 24.04 organiséiert de Comité en Rallye duerch Züri. Op dësem Tour kennt dir äert Kennen unhand vu Spiller ënner Beweis stellen, souwéi dir och unhand vu klengen Challengen um Wee Punkte sammele kennt. Wann dir virun allem an dësen Zäiten eng Ofwiesslung zum Alldag wëllt hunn, ass dëst sécherlech eng top Méiglechkeet. Dir kennt iech an engem Team vun bis zu 4 Persounen bis den 22.04 hei drënner umellen:
Please select a valid form

Weider Informatiounen kommen no äerer Umeldung no.
WICHTEG – Infos zur Sportchallenge:
Vir all Team wat och un der Sportchallenge deelhëlt: De Rallye ass des Woch d’Explore Challenge, mais och dir musst iech als Team nachengkeier uewen umellen. Pro Teammember wou um Rallye deelhëlt ginn et 10 Punkten, déi jiddereen fix kritt. Dann kennt dir um Wee selwer nach unhand vu Spiller a klengen Challengen Punkte vir eart Team gewannen. Daat Team waat um Rallye am Ganzen am meeschte Punkte sammelt kritt 40 supplementär Punkten. Et ass soumat och eng weider super Méiglechkeet säin Team direkt no den éischten 2 Wochen bis op de Podium ze puchen.
Selbstverständlech kennen/sollen sech och Teams umellen déi net bei der Sportchallenge matmaachen. Falls dir als Team sollt gewannen, waart op iech e klenge Präis.
Mir hoffen der vill vun iech säit laangem erëmzegesinn.
Bis dann,
de Comité

Fréijoers AG 2021
2021-03-17 19:00 - 23:00 | Zürich/Virtuell
D’ Assemblée Générale vum Fréijoerssemester fënnt de 17. Mäerz 2021 um 19h00 online statt.
Fir d’ AG méi attraktiv ze maachen, kënnt dir iech bis zu 5 Léit bei engem doheem treffen an d’ AG zesumme verfollegen. De Comité bréngt iech dann Verfleegung laanscht (Gedrénks a Snacks). Et brauch sech just 1 pro Grupp unzemëllen. D’ Verfleegung kritt dir den Daag firdrun vun eis geliwwert.
Please select a valid form

Wantersport Weekend
2021-03-05 07:00 - 2021-03-07 19:00 | Gruppenferienhaus Raschainas, Voa Tgantieni 2A, Lenzerheide, Graubünden, 7078, Switzerland
Léif LSZ’ler,
Traditionell geet den LSZ och dës Wantersaison nees an d’Bierger a jauft mat den hëlzene Brieder d’Pisten erof. Natierlech ass eis bewosst, dass déi aktuell Corona-Lag net immens villverspriechend ausgesäit. Allerdéngs ass et fir ons wichteg d’Eventer sou wäit ewéi méiglech ze plangen an zu engem raisonnabelen Zäitpunkt d’Decisioun ze huelen, op d’Aktivitéit ka stattfannen oder net.
Aus dësem Grond bleiwe mir optimistesch an hunn decidéiert d’Umeldunge fir den LSZ-Wantersportweekend opzemaachen. Am Fall wou mer missten de Weekend ofsoen, falen natierlech keng Käschte fir den ugemellte Member un.
Mat engem neie Konzept geet et dëst Kéier op d’Lenzerheide an de Chalet Raschainas, dee mir vir eis eleng gelount hunn. D’Skigebitt Arosa- Lenzerheide zielt mat sengen 225 Pistenkilometer zu engem vun deene gréissten aus der Schwäiz.
Link: Gruppenferienhaus | Raschainas – Lenzerheide
Link: https://arosalenzerheide.swiss/de/Winter/Skifahren-Snowboarden/Schneesportgebiet
Wei den Numm et scho verréit, soll et sech dëst Joer net nëmmen em d’Skifueren dréien, mee och déi manner skibegeeschtert ënnert iech wäerten op hier Käschte kommen, sief et beim Schlittfueren, Wanderen, Schlittschongfueren oder vir einfach eng flott Zäit zesummen ze verbréngen.
Méiglech Aktivitéiten fannt dir ënnert folgenden Links:
Schlittfueren:
https://arosalenzerheide.swiss/de/Region/Lenzerheide/Winter/Weitere-Winteraktivitaeten/Schlitteln
Foxtrail:
https://arosalenzerheide.swiss/de/Region/Lenzerheide/Winter/Weitere-Winteraktivitaeten/Foxtrail
Schlittschong:
https://arosalenzerheide.swiss/de/Region/Lenzerheide/Winter/Weitere-Winteraktivitaeten/Eissport
Schneeschuhwanderung:
https://arosalenzerheide.swiss/de/Region/Lenzerheide/Winter/Weitere-Winteraktivitaeten/Schneeschuhlaufen
Gitt dowéinst direkt bei der Umeldung un ob dir wëllt Skifueren oder net (dëst ass wichteg wéinst der Skipassreservatioun). E Mix aus béiden ass natierlech och méiglech, sot eis dofir awer w.e.g. am viraus Bescheed.
Den Depart ass geplangt Freides de 05.03 um 7:00h um Campus Hönggerberg a mer wäerte Sonndes de 07.03 géint 19:00h rëm zu Zürich sinn. Genau Informatiounen zum Depart a Retour kritt dier zu engem méi spéideren Zäitpunkt.
D’Participatioun läit dëst Joer bei ongeféier 300€ fir déi wou Skifueren, an ongeféier 165€ fir déi wou net Skifueren. An deem Präis ass ënner anerem de Ski-, Schneischung- oder Schlittverleih resp. d’Mëttegiessen nach net mat aberechent.
Iwwert d’Feierdeeg huet sech de Comité nei verbindlech Umelldungsconditiounen (APB) iwwerluecht. Liest iech déi w.e.g. emol gutt duerch firundeems dir iech umellt. Link: https://lsz.lu/wp-content/uploads/2021/01/APB.pdf
D’Platze fir de Wantersportweekend sinn op 30 Persoune limitéiert. Dir kennt iech ab dem 16.01 (18:00) bis den 16.02 (18:00) hei ënnendrënner umellen. Eréischt no där Period kritt dir vun eis Bescheed gesot ob dir definitiv kennt mat goen. Ass dëst de Fall, bieden mer iech ab dësem Zäitpunkt är Participatioun ze bezuelen.
Spéider Umeldunge sinn och méiglech, eventuell musst dir dann awer domat rechnen op der Wardelescht ze landen.
Mir freeën eis op ee flotte Weekend!
de Comité
Responsables Wantersportweekend:
Fanny Goy (fanny@lsz.lu); Felix Engel (felix.engel@lsz.lu); Sacha Thill (sacha@lsz.lu)
Please select a valid form

3-Schichten-Iessen
2020-12-11
Léiwen LSZ’ler
Net eng, net zwou mee dréi Schichten hues du läscht Joer um Zürcher Bal geschafft an hues dir domadder net nëmmen d’Dankbarkeet vum gesamte LSZ, mee och een Iesse verdéngt.
Dëst fënnt den 11. Dezember um 19:00 an der Commihalle statt. Um Menü steet ee Pasta-Plausch.
D’Iesse wéi och d’Gedrénks ginn op den LSZ.
Natierlech wäert dat ganzt Iessen an eisen Openthalt am Restaurant Corona gerecht stattfannen. Mir wäerten op laangen Descher setzen, déi mat “stillvollen” Glastrennwänn ofgetrennt sinn, soudass d’maximal Dëschbesetzung vun 4 Léit net iwwerschratt gëtt, mir awer trotzdeem alleguerten zesumme féiere kënnen.
Wann s du dir dat net wëlls entgoe loossen, mell dech bis spéitstens nächste Samschden de 5. Dezember un. Falls du net um Iesse kanns deel huelen, mell dech w.e.g ënnert deem nämmlechte Link of. Bei Froe stinn ech gären zur Verfügung.
Bis speitens den 11. Dezember.
Fir den Comité,
Christine
Please select a valid form

Kleeschen
2020-12-05 19:00 - 23:00 | Zürich/Virtuell
L̶é̶i̶f̶ ̶L̶S̶Z̶’̶l̶e̶r̶,̶ ̶ ̶
L̶e̶i̶d̶e̶r̶ ̶m̶u̶s̶s̶e̶n̶ ̶m̶e̶r̶ ̶*̶i̶n̶s̶e̶r̶t̶ ̶E̶v̶e̶n̶t̶*̶ ̶w̶é̶i̶n̶s̶t̶ ̶d̶e̶r̶ ̶a̶k̶t̶u̶e̶l̶l̶e̶r̶ ̶S̶i̶t̶u̶a̶t̶i̶o̶u̶n̶ ̶o̶f̶s̶o̶e̶n̶,̶ ̶e̶t̶ ̶a̶s̶s̶ ̶l̶e̶i̶d̶e̶r̶ ̶.̶.̶.̶
Nee, haut zielen mer iech léiwer d’Geschicht vum Kleeschen: Deen huet sech en ganzt Joer drop gefreet fir endlech mol rëm bei den LSZ ze kommen, en gudden Béier ze drénken an mat sengem Kolleg, dem Houseker en flotten Owend ze verbréngen. Déi Freed wollt en sech natierlech net huelen loossen an huet sech mam Houseker zesummegesat an sech eppes afalen gelooss; mat Corona war déi ganz Saach awer net sou einfach :/ Wei kann en dann all seng brav LSZ’ler gesinn, ouni Unstiechungen? Ganz einfach an op déi traditionell Art an Weis, den Kleeschen kennt einfach bei d’LSZ’ler heem an bréngt do seng Kadoen mat. Séier den Schlitt géint en schnëttegen Polo getosch, den Béier an Schockela agelueden an schon huet en sech op den Wee gemaach. Momentan ass en nach ënnerwee am héichen Norden, mee mer sollen iech folgendes soen:
-Hien fänkt säin Tour am Owend vum 5.12 un
-D’LSZ’ler sollen sech an klengen Gruppen (4-5 Leit) bei engem doheem treffen
-Jiddereen kritt dann säin Kado laanschtbruecht (Schockela, Mandarinnen, Nëss, Glühwäin an vläicht och eng Rutt!)
-Pro WG gëtt et en Kajot Béier als Kado (gitt em w.e.g. 11CHF fir den Pfand mat)
-Fir dass och jiddereen weess wou den Kleeschen grad drun ass gëtt et en Spill/Quizowend iwwert Zoom mat Livestream direkt vum Schlitt
-Sot dem Kleeschen och w.e.g. Bescheed wou der wunnt, hien kënnt nëmmen den Café Schlauch an d’Alumni Lounge zu Zürich :/
Fir den Kleeschen an den Houseker,
Bischti & Eric
Please select a valid form

Visite en ligne - CDCL
2020-12-01 17:00 - 18:30 | Microsoft Teams
Léiw LSZler,
den 1. Dezember, dat heescht nächsten Dënschden, um 5 Auer, hält d’CDCL, d’Compagnie De Construction Luxembourgeoise, een vun eisen wichtegsten Sponsoren, dem LSZ eng Präsentatioun op Teams wou si sech virstellen an mer Froen kënnen stellen.
CDCL
Gegrënnt 1979 vun zwee ETH alumni, ass d’CDCL mat ronn 500 Employéen een groussen Acteur am Konstruktiounssecteur zu Lëtzebuerg. Mat enger breetgefächerter Panoplie un Projeten, dorënner ënnert anerem den vertikal link am Pafendall, den Athenée an den Luxembourg Kongress Center, ass d’CDCL aktiv an sou gutt wéi all Domaine vun der Bauingenieurie.
Motivatioun
Och wann dës Présentatioun am interessantsten fir eis Bau- an Maschinnebauingenieuren ass. Zéckt net fir trotzdeem nozelauschteren an eppes iwwert een vun deenen wichtegsten Secteuren zu Lëtzebuerg ze leieren. Den Mr. Luc Didier, deen d’Presentatioun halen wäert, war bis virun véier Joer nach selwer op der ETH an kann ierch soumat och all är Froen iwwert d’Transitioun an d’Beruffswelt, souwéi seng takeaways vum Studium beäntwerten. Speziell fir eis rezent Bleuen, déi lo stolz LSZler sinn, ass dëst, trotz dem digitalen Charakter, eng immens flott éischt Firmenvisite. Et ass wichteg, dass mer eisen Sponsoren nolauschteren an present sinn, ouni hiren Support wär eisen Club, speziell dëst Joer, net méiglech.
Teams
Och wann der nach ni virdrun Microsoft Teams benotzt hutt, kënnt der einfach ouni Account oder Software direkt duerch den Browser der Sessioun joinen. Dëst funktionéiert allerdéngs nëmmen op Chrome, Safari an Edge. Hei den Link: https://teams.microsoft.com/l/meetup-join/19%3ameeting_ZjFmNTE4ZDItZmUyYy00MmEyLWIyMjEtZjczMWVlMDgwZTcy%40thread.v2/0?context=%7b%22Tid%22%3a%22ae013cbc-082f-4988-a54b-75a2851811f2%22%2c%22Oid%22%3a%226e71c7fc-61a8-4ca3-916a-eada5a990ed9%22%7d

Kulturausfluch
2020-11-07 13:00 - 15:00 | Lindt Home of Chocolate, Schokoladenplatz 1, Kilchberg, Zürich, 8802, Switzerland
Léif LSZler,
Wéi schonn ugekënnegt maache mir Samschden, de 7. November eise Kulturausfluch. Et geet an d’Lindt House of Chocolate zu Kilchberg.
Mir maachen do d’Choco-Deluxe Féierung wou mir d’Produktioun vu Schockela erkläert kréien an och Saache schmaache kennen.
D’Féierung fänkt um 13:30 un an dauert ongeféier bis 15:00. Mir bieden iech dofir um 13:15 bei der Entrée ze sinn.
Wann der wëllt matkommen mëllt iech bis den 30. Oktober op eiser Website un an iwwerweist 27€(!) mat der Mentioun “Lindt 2020+Numm” op [REDACTED] oder per Digicash op d‘Nummer 0041 76 497 12 86 mat der selwechter Mentioun.
D’Platze sinn op 30 begrenzt also maacht iech bäi!

Please select a valid form

Stammdësch
2020-10-30 18:00 - 23:00 | Aya Bar, Hardstrasse 260, Zürich, Zurich, 8005, Switzerland
Duerch déi aktuell Situatioun sinn mer gezwongen den Stammdësch bessen manner spontan ze organiseieren, dowéinst wieren mer frou wanns de dech hei kiins unmellen 😉
Wei emmer iwwerhellt den LSZ déi éischt puer Ronnen, mir freen eis schon drop!

Please select a valid form

Beerpong
2020-10-22 18:30 - 23:30 | GZ Höngg, Limmattalstrasse 214, Zürich, Zurich, 8049, Switzerland
Et ass erem Zäit fir en legendären Owend fir d‘fro ze klären: Weieeng 2 LSZ‘ler sinn d’BeerPong Kings 2020?
Wann och Dir wëllt bei eisem Tournoi matmaachen dann mellt Iech hei an desem Forms un. D‘Plazen sinn limitéiert also maacht iech bei! Iwwerleet iech en originellen Teamnumm, dat kéint iech en klengen Preis abrengen.

Please select a valid form

Clubrees 2020
2020-09-17 07:00 - 2020-09-20 22:00 | Lugano, Via alla Foce 14, Muzzano, Ticino, 6933, Switzerland
Léif Memberen,
Mir hoffen dir genéisst är Vakanz, lol!
Fir besser duerch d’Léierphase ze kommen, huet sech den Comité eppes extraes fir iech afalen gelooss:
Mat engem brandneien Konzept (Clubrees meets Wanderweekend) an engem ongewéinlechen Datum huelen mer eis, leider verpassten, Rees aus dem Mee direkt um Start vum Semester no an kombinéieren se direkt mat engem sportlechen Tour op den Bierg. Anstatt den Deluxe-Hostel geet et op den 4*-Camping op Lugano am sonnegen Tessin. Vum Nomadenzelt iwwert den Nostalgiewon bis hin zum Deluxe Safarizelt, kann all LSZ’ler säin Genoss um Glampen (Glamour-Camping) fannen an engem LSZ-Niveau entspriechend braucht der iech keng Gedankem em en Zelt ze maachen, et sinn genuch Ennerkünfte gebucht.
Lass geet et Donneschdes moies den 17. September virum Lochness mam Bus op den TCS-Camping Muzzano, vun deem mer Sonndes Owes rëm op Zürich zréckfueren. Link an all Infoe zum Camping mat den Schlofplazen fannt der: Link
Programm:

Donneschdes: Arrivée an Visitte guidée vun Lugano
Freides: Wanderen
Samschdes: Fräizäit an gemeinsaamt Owesiessen mat 1 (2,3,4…) Patt offréiert vum LSZ
Sonndes: Eventuell Aktivitéit an Depart op Zürich

Details zum Programm kommen zu engem spéideren Zäitpunkt.
Är Reesbegleeder, den Patrick an den Bischti, betreien iech während der ganzer Rees an suergen derfir, dass ären Openthalt reiwungslos ofleeft, souwuel an gudden wei och sëffegen Zäiten. Sie hunn ëmmer en oppent Ouer fir är Froen ronderëm d’Land, d’Leit, d’Kultur sowei d’Geschicht vun Lugano an ginn iech niewebäi nach den Tipp fir den beschten Café vun der Stad.
Kommen mer zum organisatoreschen Deel vun eisem Spaass: D’Participatioun beleeft sech dëst Joer op 125 Euro, dodran abegraff sinn dräi Nuechten um Camping, een gemeinsamen Owend offréiert vum LSZ, den Transport op Lugano, eng gutt Stëmmung an schéin gemeinsam Momenter.
Am Forms froen mer iech och op der en Auto hutt, respektiv op der en Transport op Lugano braucht, obwuel mer grad geschriwwen hunn dass den Transport am Bus op Lugano schon am Präis mat dran ass: Dat läit drun dass, falls mir genuch Autoen zesumme sollten kréien, mir wéi beim Wanderweekend an Gruppen mam Auto op Lugano géife fueren. Déi Suen déi mer dobäi géifen spueren fléissen dann natierlech an eng extra Aktivitéit.

D’Umeldung geet den 17.07 um 18:00 op an den 31.07 um 23:59 zou. D’Platzen sinn limitéiert mat der eventueller Méiglechkeet dass een vun der Waardelëscht noréckelen kann.
Schreift eis gären bei Froen op comite@lsz.lu oder engem vun eis zwee direkt.

Please select a valid form

3-Schichten Iessen
2020-04-22 19:00 - 23:00 | Commihalle, Stampfenbachstrasse 8, Zürich, 8001, Switzerland
Du hues dest Joer um Zürcher Bal 3-Schichten geschafft. Fir deen Owend, wous du hues misse schaffen, an dei aaner sech amuseiert hun rem wett ze maachen, feiere mir elo zesummen d’3-Schichten Iessen.
Dëst fënnt dest Joer den 22. Abrell an der Comihalle statt, an et wärt en Pasta-Plausch ginn mat enger Boule Glace. Falls du eng bestemmten Allergie hues an wanns du doduerch keng Nuddelen kanns iessen, so eis bescheed. Wanns du wells matkommen, mell dech weg bis den Mettwoch, den 08. Abrell un. Falls du net kanns matkommen, mell dech weg of.

Please select a valid form

Visite Paul Wurth
2020-03-25 17:30 - 21:00 | ETH Zentrum, Rämistrasse 101, Zurich, Zurich, 8092, Switzerland
Leif LSZ’ler,
Seit en puer Joren zielt Paul Wurth schonn zu den Sponsoren vun eisem Cercle an an dësem Kader kommen si hir Büroen op Zürech presentéieren. Mat iwwer 1700 Employéen an Actviteiten an ronn 20 Länner, gehéiert Paul Wurth zu deenen gréissten Ingenieursbüroen zu Lëtzebuerg. Fir weider Informatiounen am Virfeld, kanns du dech gearen bëssen duerch hiren Internetsite liesen : http://www.paulwurth.com/
Fir des intressant Presentatioun an d’Méiglechkeet mat Representanten vun Paul Wurth ze schwätzen, net ze verpassen, mell dech iwwert eisen Internetsite un :
Dat ganzt fënnt statt den 25. März 2020 am ETH IFW C33 um 17h50.
No der Presentatioun invitéiert den Büro vun Paul Wurth nach op eng Kéisfondue an den Hotel Glärnischhof, an gëtt dir d’Geleeënheet weider Froen un d’Representanten vun Paul Wurth ze stellen.
D’Platzen sinn op 36 limitéiert, also maach dech bei.
Bei Froen kanns du dech gearen bei mir mellen : paul@lsz.lu
Paul Elvinger

Please select a valid form

Swisscup 2020
2020-03-21 | ASVZ Sporthalle Hönggerberg, Robert-Gnehm-Platz 1, Zurich, Zurich, 8093, Switzerland
Hei kanns du dech umellen fir den Swisscup 2020 , deen Samschdes den 21. Mäerz an der Sportshal um Campus Hönggerberg stattfënnt.
Den Tournoi zitt sech vun Samschdegmoies géint 10 Auer bis an den spéiden Nomëtteg. Ween matmaachen wëll, oder awer och nëmmen ufeieren kommen wëll ass häerzlech wëllkomm! Fir Béier an sportlech Leckerbëssen ass gesuergt!
Wichteg ass dass all Sportler seng gülteg(!) Studentenkaart (Legi) derbäi huet an Haaleschung matbréngt déi keng Sträifen an den Terrain maachen.
Nom sportlechen Exploit geet et dann Owes géint 19:30 an den Restaurant Commihalle (https://www.commercio.ch/de/commihalle/ ) wou et wäert Nuddelen à volonté ginn mat verschiddenen Zosen. Bei Intoleranzen schreift et einfach an d’Kommentarfeld, do kucken mer dann eng Léisung ze fannen. Fir déi Motivéiert geet et dann dono nach op den Tour🍻
Bei weideren Froen mell dech einfach bei dem Responsabelen vun dengem Cercle oder direkt beim Felix Engel.

Please select a valid form

Skiweekend
2020-02-28 06:00 - 2020-03-01 20:00 | Lech am Arlberg, Stubenbach 244, Lech, 6764, Austria
Leif LSZ’ler,
No engem Joer waarden ass et rëm sou weit, et ass genuch Schnéi gefall a mer hunn laang genuch bei der Wantersessioun geschweesst, et geet rëm op eent vun den Highlights vum LSZ-Joer, nämlech de Ski-Weekend.
Dëse fënnt dëst Joer rëm zu Lech am Arlberg an Eisterreich statt, a mer fuere Freides den 28.2 moies frei mam Bus dohin a komme Sonndes den 1.3 no 3 flotten Deeg op de Skipistë rëm zeréck op Zürech. D’Skigebiet Arlberg gehéiert mat sengen 88 Lifter an 306 Pistenkilometer zu deene gréissten a beschte Skigebieter weltwäit.
https://www.lechzuers.com/
Mee et gëtt net nëmme Ski gefuer zu Lech mee mer wäerten och genuch Zäit um Après-Ski verbréngen ënnert anerem am berüümt berüchtegte Mooserwirt zu St. Anton. Dofir denk drun der en klengt Täschegeld mat ze brénge vir dass du och ni dresche muss zeréck an d’Jugendherberge goen.
Den Depart ass geplangt Freides den 28.2 moies um 6h um Sihlquai beim HB a mer wäerte Sonndes den 1.3 géint 20h rëm do ukommen. Genau Informatiounen zum Depart a Retour ginn et awer nach eng Kéier an den Deeg virdrun.
D’Participatioun beleeft sech dëst Joer op 200€. Do dran inclus ass den Bus vir bis dohin an zeréck, d’Jugendherberge vir 2 Nuechten, d’Skipäss an de Restaurant vu Freidegowes.
Falls du dir Material léine muss, kanns du dat natierlech ouni Problem op der Statioun maachen, do gëtt et vill Méiglechkeeten. Des Käschte sinn allerdéngs NET an denger Participatioun mat abegraff.
D’Platze vir de Skiweekend sinn op 40 Persoune limitéiert. Dofir ma dech séier bei. De Comité well am Viraus schonn ënnersträichen, dass all déi fläisseg Leit déi vill Schichten um Zürcher Bal geschafft hunn Virrang hunn an der Umeldung, well all Asaatz vir de LSZ soll belount sinn! Trotzdeem gëtt bei nämmlecht groussem Asaatz op den Zäitpunkt vun denger Umeldung gekuckt dofir mell dech séier un. Umelle kanns du dech ab dem 18.1 um 18:00 hei drënner:
Please select a valid form

D’Deadline fir d’Umeldung ass den 30. Januar um 23h59. Du kriss da vun eis dono eng Mail mat alleguerten den Informatiounen déi nach neidesch si fir ze bezuelen a wat d’Reduktioun vum Zürcher Bal ugeet.
Mir freeën eis op ee flotte Weekend!
de Comité

Intercercle Member
2019-11-22 19:00 - 2019-11-24 04:00 | ETH Hönggerberg, Einsteinstrasse 4, Zurich, Zurich, 8049, Switzerland
Den 22-23.11 ass erem eisen legendären Clear-the-Bottles, mat folgendem Programm:
Freides 22.11 Owes em 19:00 Auer : (15 Euro)
Invitéiert den LSZ op eng gutt Kéis-Fondue mat engem Patt.
Samschdes 23.11 Mëttes em 14:00: (5 Euro, ausser dir helleft mat)
Gett dann een Rallye duecht Stad Zürech organiséiert, mat Genuch Stëmmung an flësseger Motivatioun duerch eis wonnerschéi Stad.
Samschdes 23.11: (Gratis)
Owes em 20:00 ass de legendäre Clear-The-Bottles. Open Bar mat allem wat d’Häerz begiert bis 4:00.
Am Moment hu mir nach e Schlofplazen Mangel fir eis extern Gäscht. Mir hoffen an zielen dorop, dass dir eis déi eng oder aner zur Verfügung stellen kéint.

Fir eisen Rallye Samschden Metten, brauchen mir och nach hellefsbereet LSZ’ler déi eis op den verschiddene Posten vum Rallye ënnert Äerm gräife.

Please select a valid form

Kulturausfluch
2019-11-16 09:00 - 19:00 | Basel, Basel, Switzerland
Et geet moies um 9 vum HB fort an dann op Basel an den Tinguely Museum. Den Jean Tinguely ass en schwäizer Kënschtler awer och Ingenieur, deen virun allem bekannt ass vir seng grouss beweeglech a verformbar Maschinnen déi en gebaut huet. Nom Musée geet et dann an eng Pizzeria an dono dréinen mer nach en Tour duerch d’Baseler Alstad mat engem Stopp an engem Bistro wou et nach en Patt ze drénken gëtt, éiert mer eis erëm op de Wee Richtung Zürech maachen. Ob mer mam Zuch oder Autoen op Basel fueren gesi mer en fonction vun de Leit déi en Auto zur Verfügung stellen. Den Départ Moies zu Zürech ass awer egalwei um 9:00.

Please select a valid form

Visite Engie Solelec
2019-11-15 18:00 - 21:00 | ETH Zentrum, Rämistrasse 101, Zurich, Zurich, 8092, Switzerland
Eisen neien Sponsor Engie Solelec kennt den 15.11 op Zürich an gett eis um 18:00 eng Präsentatioun vun hirer Entreprise.
Dest Event ass virun allem fir Bauingénieueren an Elektrotechniker interessant, et ass awer jiddereen wëllkomm.
Mëllt iech w.e.g. un, soudass mir der Entreprise kennen Bescheed soen an fir dass dir och dono kennt mat op den Apéritif!

Please select a valid form

Visite INCA
2019-11-14 18:00 - 22:00 | ETH Zentrum, Rämistrasse 101, Zurich, Zurich, 8092, Switzerland

Wanderweekend
2019-09-21 07:00 - 2019-09-22 17:00 | Claridenhütte, Tierfehd, Glarus, 8783, Switzerland
Wanderweekend
Léiwen Member, Hei kanns du dech umellen fir d’Wanderung vum 21. bis den 22. September op d’Claridenhütte am Glarus. Lass geet et Moies um 07:00 zu Oerlikon um Parking niewt dem Hallenstadion ( 90 Dörflistrasse ). Mer fueren dann ca. 1 Stonn an den Glarus bis op Tierfehd. Vun do aus starten mer dann eis Etapp bis op d Hütt. Hei nachengkeier den Hinweis , dass dei Wanderung nemmen mat Wanderschung an enger gewessener sportlëscher Viraussetzung ze meeschteren ass.Et gett awer och d’Optioun eng manner ustrengend Montee ze goen. Oowes verbréngen mer dann en lëschtegen an relaxen Owend op der Hütt. Sonndesmoies starten mer dann noom Frühstück op der Hütt eroof bis an den Dall bei Spiringen an no engem klengen Bustrajet geet et neess op Zürich. Fir dës Wanderung kënnen ze organiseieren sinn mir onbedéngt op Autoen fir den Transport ugewisen , dofiir deelt eis mat ob der en Auto zur Verfügung stellen kënnt. (Onkäschten ginn natierlech rembourséiert! ). D’ Participatiounsfrais’en belaafen sech op 73 EUR, woumat Käschten ewei Iwwernuechtung mat Hallewpensioun an den Transport gedeckt sinn. Bis denne.
Please select a valid form

SPL 2019
2019-05-11 19:00 - 2019-05-12 06:00 | Restaurant Toscano, Giessereistrasse 18, Zurich, Zurich, 8005, Switzerland
Léif LSZ’ler,
Heimadder invitéieren mer dech härzlech op d’Soirée Patriotique Luxembourgeoise 2019. Sie wärt dest Joer den 11. Mee am Restaurant Toscano beim Techno-Park stattfanne an du hues d Wiel tescht 2 Entree’en an 3 Haaptplaten. Um 19:00 Auer wärt den Apéritif ufänken an du kanns och gären en Wonsch-Setzpartner uginn, fir dass mir dei Choixen bei der Setzuerdnung berücksichtegen kennen.
Mier wellen drun erenneren, dass den Dresscode soll Owes Tenue sinn, d’heescht en Oweskleed fier d’Madamen an en Kostüm fier d’Herren.
Mier freën eis op dech!
